LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 286**

**2022. gada 7. aprīlis**

Atklāta sēde, sākas plkst. 10.30, beidzas plkst. 11.01

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore *(komisijas sekretārs)***

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

* Ministru prezidenta parlamentārā sekretāre **Evika Siliņa;**
* Iekšlietu ministrijas valsts sekretāra vietnieks Juridiskā departamenta direktors **Vilnis Vītoliņš;**
* Tieslietu ministrijas parlamentārā sekretāre **Ilona Kronberga;**
* Tieslietu ministrijas Valststiesību departamenta direktore **Sanita Armagana;**
* Finanšu ministrijas Ministra padomniece **Karina Ploka;**
* Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vadītājs **Andis Kokenbergs**;
* Finanšu ministrijas Tiešo nodokļu departamenta direktores vietnieks **Andrejs Birums;**
* Labklājības ministrijas Parlamentārā sekretāre **Evita Zālīte-Grosa;**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš;**
* Izglītības un zinātnes ministrijas Augstākās izglītības, zinātnes un inovāciju departaments **Dmitrijs Stepanovs;**
* Ekonomikas ministrijas administrācijas vadītāja **Dace Gaile;**
* Ekonomikas ministrijas Parlamentārā sekretāre **Ilze Indriksone;**
* Vides aizsardzības un reģionālās attīstības ministrija Valsts sekretāra vietniece reģionālās attīstības jautājumos **Ilze Oša;**
* Satiksmes ministrijas valsts sekretāre **Ilonda Stepanavo;**
* Latvijas Republikas Tiesībsarga birojaTiesībsarga palīdze **Agnese Ūlande;**
* Tiesībsarga biroja Pilsonisko un politisko tiesību nodaļas vadītāja vietniece **Gundega Bruņeniece;**
* Latvijas darba devēju konfederācijas jurists, darba tiesību eksperts **Jānis Pumpiņš;**
* Latvijas Tirdzniecības un rūpniecības kamera pārstāvis **Jānis Lielpēteris;**
* Latvijas Pašvaldību savienības padomnieks **Aino Salmiņš.**
* Latvijas Tirdzniecības un rūpniecības kamera pārstāvis **Jānis Lielpēteris.**

**citas personas:**

Saeimas Juridiskā biroja vadītāja Dina Meistere, vecākā juridiskā padomniece Lilita Vilsone, Edvīns Danovskis un juridiskā padomniece Terēza Sanita Ozoliņa.

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijaspriekšsēdētājs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

1. Grozījumi Ukrainas civiliedzīvotāju atbalsta likumā (1411/Lp13) 1. lasījums.
2. Dažādi.

**J. Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Grozījumi Ukrainas civiliedzīvotāju atbalsta likumā (1411/Lp13) 1. lasījums.

**J. Rancāns** dod vārdu likumprojekta autoriem – Iekšlietu ministrijai.

**M. Šteins** paskaidro, ka likumā papildināti atbalsta mehānismi uzturēšanās darba un izglītības jomā, grozījumi paredz, ka Valsts ugunsdzēsības un glābšanas dienests (VUGD) uzraudzīs pašvaldības spēju atbalsta sniegšanā un nepieciešamības gadījumā novirzīs Ukrainas bēgļus uz tām pašvaldībām, kuru iespējas ļauj sniegt nepieciešamo atbalstu. VUGD uzturēs informāciju par pašvaldībās izmitināto Ukrainas civiliedzīvotāju skaitu un aktualizēs vismaz reizi diennaktī, atbilstoši pašvaldību sniegtajai informācijai. Papildina, lai Ukrainas civiliedzīvotājiem mazinātu administratīvo slogu grozījumi likumā paredz, ka dokumentus, vīzas un uzturēšanās atļauju pieprasīšanai, Ukrainas civiliedzīvotāji varēs iesniegt arī valsts un pašvaldības vienotajos klientu apkalpošanas centros šos dokumentus, kurus nosūtīs Pilsonības un migrācijas lietu pārvaldei. Skaidro, ka ir konstatētas situācijas, kad Ukrainas bēgļiem ir jāiesniedz dokumenti, kurus nepieciešams saņemt no Ukrainas bet Krievijas Federācijas izraisītā kara dēļ to pašreiz nav iespējams izdarīt, attiecīgi dokumenti tiks pieņemti bez apliecinājuma un atbildīgās institūcijas, izvērtējot apstākļus, un katru gadījumu atsevišķi varēs pieņemt izņēmumus un neuzstāt šādu dokumentu iesniegšanu vai uzradīšanu. Piebilst, ka ja personu rīcībā ir PSRS laikā saņemti atbilstoši dokumenti, tiek pieļauta iespēja izmantot šos dokumentus. Vienlaikus attiecībā uz to, ja ir pamatotas šaubas par iesniegtā vai uzrādītā publiskā dokumenta autentiskumu un ar citiem pasākumiem nav iespējams šaubas kliedēt, institūcija ir tiesīga atteikt šāda dokumenta pieņemšanu Nodarbinātības jomā grozījumi paredz, ka Ukrainas civiliedzīvotājiem, kuri ieguvuši pedagoģisko izglītību, varēs strādāt profesionālās un interešu izglītības, kā arī svešvalodu apguves jomā Latvijā kārtībā, kāda noteikta īslaicīgu profesionālo pakalpojumu sniegšanai Latvijas Republikā reglamentētā profesijā. Tādējādi tas arī risinātu pedagogu trūkumu profesionālās izglītības iestādēs un citās izglītības iestādēs.

Darba devējs ir tiesīgs nodarbināt Ukrainas civiliedzīvotāju bez pirmreizējās obligātās veselības pārbaudes veikšanas atbilstoši normatīvajiem aktiem, kas regulē obligātās veselības pārbaudes veikšanas kārtību, trīs mēnešus kopš darba līguma noslēgšanas dienas. Šis izņēmums neattiecas uz pirmreizējo veselības pārbaudi personām, kuras paredzēts nodarbināt darbā īpašos apstākļos. Piebilst, ka minētie noteikumi paredz minimāla apjoma veselības pārbaudi uz tuberkulozi (ārsta apskate un plaušu rentgenoloģiskā izmeklēšana), lai profilaktiski atklātu tuberkulozes gadījumu personai, kas strādā ar  bērniem, kam ir īpaši augsts inficēšanās risks ar tuberkulozi no pieaugušajiem. Ņemot vērā ļoti augsto tuberkulozes izplatību Ukrainā, kas ir ievērojami augstāka nekā Latvijā, šādas profilaktiskās apskates darbiniekiem, kas strādā ar bērniem ir jāveic pēc iespējas ātrāk. Tāpat arī šie noteikumi paredz minimāla apjoma veselības pārbaudi darbiniekiem, kas strādā ar nefasētu pārtiku, lai identificētu zarnu infekcijas slimību nēsātājus un tādējādi novērstu ar pārtiku saistītu zarnu infekcijas slimību uzliesmojumus. Ņemot vērā nepieciešamību nodrošināt pārtikas nekaitīgumu, šādu veselības pārbaužu veikšana ir jāveic pēc iespējas ātrāk. Ministru kabinets, lūdz steidzamību un atbalstīt šodien pirmajā un otrajā lasījumā. Nosakot priekšlikuma iesniegšanas termiņš – 15 minūtes.

**R. Bergmanis** vaicā, kāpēc VUGD uzkrās šo specializēto datu bāzi, kāpēc šo darbu neuzņemas Vides aizsardzības un reģionālās attīstības ministrija?

**M. Šteins** pamato, ka operatīvajā vadības centrā šis tika saskaņots ar visām ministrijām. Attiecīgi viss tiek darīts pēc izveidotā mehānisma.

**R. Bergmanis** jautā, vai VARAM nav vienotais informācijas centrs, kas varētu atvieglot tieši Iekšlietu ministrijas darbību?

**V. Vītoliņš** paskaidro, ka pēc būtības tiek izmantots informācijas sistēmas, kuras jau ir – Fizisko personu reģistrs tur, tiek reģistrētas šīs personas, attiecīgi arī šajos grozījumos ir precizēti tie dati, kurus tad var reģistrēt, jo radās problēma, ka vecākiem netika piereģistrēti klāt bērni, lai varētu operatīvāk sniegt palīdzību. Ir būtiski pieņemt deleģējumu, lai varētu pieņemt Ministru kabineta noteikumus, VARAM noteikti palīdz.

**R. Bergmanis** uzsver, ka vēlas palīdzēt Iekšlietu ministrijai, bet nav iebildumu atbalstīt likumprojektu divos lasījumos.

**E. Siliņa** apstiprina, ka šodien būtu nepieciešams abos lasījumos, pieņemt likumprojektu. Informē, ka Iekšlietu ministrijai ir būtiski, tas, ka būs iespējams sadalīt šos iedzīvotājus pa pašvaldībām, attiecīgi pēcāk varētu izstrādāt Ministru kabineta noteikumus. Piebilst, ka ļoti tiek gaidīta vienota sistēma, lai būtu redzams, kur atrodas šie cilvēki un kādu atbalstu var sniegt.

**L. Vilsone** piedāvā Saeimas Juridiskā Biroja ideju, pamato, ka ir nepieciešams izdalīt Ministru kabineta deleģējumu.

**J. Rancāns** dod vārdu Iekšlietu ministrijai.

**M. Šteins** vaicā, vai to nevarētu darīt pēc sesijas pārtraukuma.

**L. Vilsone** piebilst, ka 15 minūšu laikā nevar fiziski sagatavot un iesniegt priekšlikumus.

**J. Rancāns** aicina deputātus konceptuāli atbalstīt likumprojektu un atbalstīt tā virzību pirmajam lasījumam Saeimā.

*Balsojums:*

*J. Rancāns – par, E. Šnore – par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, Z. Tretjaka – par, A.Zakatistovs – par.*

*Deputāti* ***konceptuāli******atbalsta*** *likumprojektu pirmajā lasījumā.*

**J. Rancāns** aicina balsot par steidzamību.

*Balsojums:*

*J. Rancāns – par, E. Šnore – par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, Z. Tretjaka – par, A.Zakatistovs – par.*

*Deputāti* ***atbalsta*** *likumprojekta steidzamību.*

**J. Rancāns** aicina noteikt **priekšlikumu iesniegšanas termiņu** šim likumprojektam – **15 minūtes.**

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Ukrainas civiliedzīvotāju atbalsta likumā” (1411/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – 15 minūtes;

- noteikt par referentu M. Šteins

J. Rancāns pasakās par dalību sēdē, slēdz sēdi.

Sēde pabeigta plkst. 11.01.

Komisijas sekretārs (paraksts) J. Rancāns

Komisijas deputāts (paraksts) E.Šnore